Я ня схільны, як і Віктар, пераацэньваць значэньне цяперашніх пратэстаў. Такое ўжо бывала. Тыя самыя 2011-2012 гады паказалі, што магчымыя дастаткова масавыя і бурлівыя акцыі пратэсту, якія не прыносяць палітычнага выніку. Дакладней, прыносяць, але адмоўны. У 2012 годзе Пуцін нават фармальна вярнуўся ў Крэмль, і пачалося закручваньне гаек — прыняцьце закону аб замежных агентах, закону Дзімы Якаўлева і таму падобнае.